**דף עבודה: ציטוטים על גורל ובחירה חופשית**

**"הכול צפוי, והרשות נתונה".**

(רבי עקיבא,מסכת אבות פרק ג משנה טו)

**"אנו יוצרים את עתידנו וקוראים לזה גורל".**

**(בנימין ד'ישראלי)**

**"הכול נקבע מראש, ההתחלה וגם הקץ, על ידי כוחות שאין לנו שליטה עליהם, הכול נקבע מראש לחרק ולכוכב. בני אנוש, ירקות ואבק כוכבים – כולם רוקדים לפי מנגינה מסתורית הנשמעת ברקע מפי חלילן** **נעלם".**
**(אלברט איינשטיין)**

**"יש בידי האדם חופש בחירת פעולה. מצויות דוגמאות רבות, מהן דוגמאות שיש בהן מיסוד הגבורה, המוכיחות לנו כי אפשר היה לגבור על האדישות... אדם מסוגל לשמור על שארית של חירות רוחנית, של עצמאות המחשבה, אף בתנאים נוראים אלה של עקה נפשית וגופנית."**

**(ויקטור פרנקל,** האדם מחפש משמעות**)**

**"אני מאמין גדול במזל - גיליתי שככל שאני עובד קשה יותר, כך יש לי יותר ממנו".**

**(תומס ג'פרסון)**

**"זה כמו ההבדל, חשב לעצמו, בין להיות מובל בכוח אל הזירה שבה תיאבק על חייך, לבין להיכנס אל הזירה מתוך בחירה בראש מורם. אולי יהיו מי שיגידו שבעצם אין פה בחירה, אבל דמבלדור יודע - וכך גם אני, חשב הארי, עם זרם של גאווה פראית, וכך גם הוריי - שזה כל ההבדל שבעולם".**

**(ג'יי קיי רולינג,** הארי פוטר והנסיך חצוי-הדם(

**"רשות לכל אדם נתונה. אם רצה להטות עצמו לדרך טובה ולהיות צדיק הרשות בידו. ואם רצה להטות עצמו לדרך רעה ולהיות רשע הרשות בידו. הוא שכתוב בתורה: הֵן הָאָדָם הָיָה כְּאַחַד מִמֶּנּוּ לָדַעַת טוֹב וָרָע' (בראשית פרק ג פסוק כב), כלומר, הן מין זה של אדם הוא יחיד בעולם... בזה העניין שיהא הוא מעצמו, בדעתו ובמחשבתו, יודע הטוב והרע ועושה כל מה שהוא חפץ ואין מי שיעכב בידו מלעשות הטוב או הרע".**

(הרמב"ם, ספר המדע**, הלכות תשובה**)

**"האדם שנברא בצלם אלוהים יש לו סגולה זאת שהוא ברשות עצמו, כמו ה' יתברך שהוא עושה מה שירצה. וכך האדם יש רשות בידו לעשות מה שירצה והוא בעל בחירה".**

(המהר"ל מפראג, דרך חיים)